**ΠΑΡΑΡΤΗΜΑ VII.**

**ΣΧΕΔΙΟ ΣΥΜΒΑΣΗΣ ΑΝΑΘΕΣΗΣ ΕΡΓΟΥ**

**ΣΥΜΒΑΣΗ ΑΝΑΘΕΣΗΣ ΕΡΓΟΥ**

Οι κάτωθι συμβαλλόμενοι:

α) Ο Ειδικός Λογαριασμός Κονδυλίων Έρευνας του Πανεπιστημίου Κρήτης, που εκπροσωπείται νόμιμα από τον Πρόεδρο της Επιτροπής Ερευνών του Ε.Λ.Κ.Ε., Πρύτανη του Πανεπιστημίου Κρήτης, Καθηγητή Γεώργιο Μ. Κοντάκη που στο εξής θα καλείται "Εργοδότης"

β) Ο/Η **%Επώνυμο Συμβαλλόμενου% %Όνομα Συμβαλλόμενου%** του **%Πατρώνυμο Συμβαλλόμενου%**, με αριθμό φορολογικού μητρώου %Αριθμός Φορολογικού Μητρώου%, υπαγόμενος/η στη Δ.Ο.Υ. %ΔΟΥ Συμβαλλόμενου%, και με %διεύθυνση% που ανήκει στη κατηγορία %Επάγγελμα Συμβαλλόμενου% με επάγγελμα %Ένθετο Σύμβασης%, εντεταλμένος/η διδάσκων/ουσα της παρ. 2 του άρθρου 173 του Ν. 4927/2022, που στο εξής θα καλείται «Εντεταλμένος/η Διδάσκων/ουσα»

Και

γ) Ο Γεράσιμος Αρματάς, Ιδρυματικά Υπεύθυνος του έργου «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Κρήτης», το οποίο υλοποιείται στο πλαίσιο της Πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού, στο Πανεπιστήμιο Κρήτης», με κωδ ΟΠΣ (MIS) 6017592, του Προγράμματος «Ανθρώπινο Δυναμικό και Κοινωνική Συνοχή 2021-2027 (ΠΑΔΚΣ)» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ) και από Εθνικούς Πόρους, συμφώνησαν μεταξύ τους τα εξής:

**1.** Ύστερα από την υπ’ αριθμ. πρωτ. ……../……...2024 (ΑΔΑ: …………….) Πρόσκληση Εκδήλωσης Ενδιαφέροντος, την απόφαση της Συνεδρίασης της Συνέλευσης του ……………. του Πανεπιστημίου Κρήτης (αρ. συν. ……/……...2024), την απόφαση της συνεδρίασης της Επιτροπής Ερευνών του Ε.Λ.Κ.Ε. (αρ. συν. ……./…….2024) και, υπό τους όρους που αναφέρονται στις εν λόγω αποφάσεις,

ο πρώτος από τους συμβαλλόμενους αναθέτει στον δεύτερο το ακόλουθο έργο: Διδασκαλία του μαθήματος: ………………………….., x ώρες διδασκαλίας, του Γνωστικού Αντικειμένου « » του Τμήματος: …………, σύμφωνα με την παρ. 1 του άρθρου 64 του Ν. 4957/2022 και το ωρολόγιο πρόγραμμα του Τμήματος, συμπεριλαμβανομένης της υποχρέωσης για τη διεξαγωγή των εξετάσεων της αντίστοιχης περιόδου και της επαναληπτικής εξεταστικής του Σεπτεμβρίου 2025, σύμφωνα με την παρ. 2 του άρθρου 65 του Ν. 4957/2022, του προγράμματος (κωδικός ………): «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Κρήτης» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ) και από Εθνικούς Πόρους, μέσω του Προγράμματος «Ανθρώπινο Δυναμικό και Κοινωνική Συνοχή 2021-2027 (ΠΑΔΚΣ)» του Εταιρικού Συμφώνου για το Πλαίσιο Ανάπτυξης 2021-2027 (κωδ. σύμβ. ResCom ………..).

**2.** Περίληψη της σύμβασης αυτής θα αναρτηθεί στο διαδίκτυο κατ' εφαρμογή της διάταξης του άρθρου 76 του Ν. 4727/2020 (ΦΕΚ Α’ 184/23-09-2020) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις».

**3.** Ο/Η δεύτερος/η συμβαλλόμενος/η έχει υποχρέωση να εκτελέσει το συμφωνηθέν έργο, σύμφωνα με τους όρους της παρούσης, τις διατάξεις των άρθρ. 681 επ. του Α.Κ. και την επίβλεψη του Προέδρου του Τμήματος και του Ιδρυματικά Υπεύθυνου.

**4**. Το έργο θα εκτελεστεί από …….. έως …………..Η χρονική διάρκεια της σύμβασης συμπίπτει με τη χρονική διάρκεια του εαρινού εξαμήνου του ακαδημαϊκού έτους 2024-2025, όπως αυτή καθορίστηκε από την υπ΄ αριθμ. ……/…… απόφαση της Συγκλήτου και τις τυχόν τροποποιήσεις της, συμπεριλαμβανομένης της υποχρέωσης για τη διεξαγωγή των εξετάσεων της αντίστοιχης περιόδου και της επαναληπτικής εξεταστικής του Σεπτεμβρίου 2025, σύμφωνα με την παρ. 2 του άρθρου 65 του Ν. 4957/2022. Το έργο εκτελείται στις εγκαταστάσεις του Πανεπιστημίου Κρήτης. Στο πλαίσιο εκτέλεσης του έργου ο/η αντισυμβαλλόμενος/η δύναται να μετακινηθεί.

**5.** Η συνολική αμοιβή για την εκτέλεση του ανωτέρω έργου συμφωνείται στο ποσό των %Συνολικό Ποσό Σύμβασης% ευρώ συμπεριλαμβανομένων των νόμιμων κρατήσεων. Στην συμφωνηθείσα αμοιβή περιλαμβάνεται και κάθε νόμιμη επιβάρυνση εκ της παρούσης συμβάσεως υπέρ παντός τρίτου και του Ελληνικού Δημοσίου. Σε κάθε περίπτωση, στο ως άνω ποσό συμπεριλαμβάνονται οι ασφαλιστικές εισφορές εργαζομένου, εργοδότη, ο αναλογούν και τυχόν επιβληθησόμενος ΦΠΑ, η τυχόν προβλεπόμενη νόμιμη παρακράτηση του άρθρου 350 του Ν. 4412/2016, όπως κάθε φορά ισχύει.

α. Η παροχή υπηρεσιών εκπαίδευσης απαλλάσσεται της επιβολής Φ.Π.Α., κατ’ άρθρο 22 του ν. 2859/2000. Επίσης, παρακρατείται ο νόμιμος φόρος των αμοιβών των ελευθέρων επαγγελματιών.

Στη συμφωνηθείσα συνολική αμοιβή δεν συμπεριλαμβάνονται οι δαπάνες για τα έξοδα μετακίνησης.

β. Η αμοιβή μπορεί να καταβληθεί και τμηματικά υπό την ρητή προϋπόθεση ότι η καταβολή συναρτάται και αντιστοιχεί σε συγκεκριμένα στάδια προόδου του έργου, που ορίζονται σαφώς ή προβλέπεται η τμηματική παράδοση του έργου, σύμφωνα με τις ανάγκες του προγράμματος και τη σχετική πιστοποίηση του Προέδρου του Τμήματος.

γ. Η αμοιβή του/ης δεύτερου/ης συμβαλλόμενου/ης θα καταβληθεί σε αυτόν/ήν σύμφωνα με τη ροή χρηματοδότησης του προγράμματος και με την προϋπόθεση ότι υπάρχει διαθέσιμο υπόλοιπο στο συγκεκριμένο έργο. Η κατανομή του διαθέσιμου υπολοίπου του έργου γίνεται με επιλογή και ευθύνη του Επιστημονικά Υπεύθυνου.

δ. Η διασφάλιση του απαραίτητου διαθέσιμου υπολοίπου στον προϋπολογισμό του έργου αποτελεί ευθύνη του Επιστημονικά Υπεύθυνου για τις ασφαλιστικές εισφορές που τυχόν επιβληθούν για τον/ην αντισυμβαλλόμενο/η.

ε. Για την υποχρέωση τήρησης φορολογικών στοιχείων ισχύουν οι διατάξεις που προβλέπονται από το Ν.4308/2014 (Ελληνικά Λογιστικά Πρότυπα).

**6.** Σιωπηρή ανανέωση ή παράταση της παρούσας σύμβασης απαγορεύεται και είναι άκυρη.

**7.** Σε περίπτωση αποδεδειγμένης αντικειμενικής αδυναμίας έναρξης της υλοποίησης ή συνέχισης της υλοποίησης του διδακτικού έργου εκ μέρους του Εντεταλμένου Διδάσκοντα μπορεί η Επιτροπή Ερευνών ύστερα από υπόδειξη του Επιστημονικά Υπεύθυνου να αναθέσει στον πρώτο επιλαχόντα τη συνέχιση του υπολειπόμενου διδακτικού έργου και αν αυτός δεν υπάρχει, σε αυτόν που θα επιλεγεί μετά την επανάληψη της πρόσκλησης του Ιδρύματος Στην περίπτωση αυτή θα αποτιμηθεί και θα αμειφθεί για το έργο που έχει εκτελέσει ο Εντεταλμένος Διδάσκοντας μέχρι την ημέρα αντικατάστασής του. Ως αντικειμενική αδυναμία νοείται κάθε απρόβλεπτη, έκτακτη κατάσταση ή συμβάν, πέραν του ελέγχου του Εντεταλμένου Διδάσκοντα που τον εμποδίζει ρητώς και βεβαιωμένα να ολοκληρώσει μία ή περισσότερες από τις υποχρεώσεις που απορρέουν από τη σύμβαση και δεν μπορούσε, στη συγκεκριμένη περίπτωση, να αποτραπεί ούτε με ενέργειες άκρας επιμέλειας και σύνεσης. Η επίκληση αντικειμενικής αδυναμίας κρίνεται από το αρμόδιο όργανο της Επιτροπής Ερευνών κατόπιν έγκαιρης και τεκμηριωμένης με δικαιολογητικά αίτησής του, ο οποίος φέρει και το σχετικό βάρος απόδειξης.

**8.** Ο «Εργοδότης» έχει την ευχέρεια να καταβάλλει τμηματικά τη συμφωνηθείσα αμοιβή, υπό τον όρο πιστώσεως του λογαριασμού του έργου από τον χρηματοδότη, μετά από πιστοποίηση του παραχθέντος έργου με σχετική βεβαίωση του/της Προέδρου του οικείου Τμήματος και την έκδοση της αντίστοιχης εντολής από τον Ιδρυματικά Υπεύθυνο του έργου.

**9.** Εάν ο/η δεύτερος/η συμβαλλόμενος/η επιθυμεί να αποχωρήσει - για δικούς του/ης λόγους - πριν ολοκληρώσει τις συμβατικές του/ης υποχρεώσεις, οφείλει να ειδοποιήσει τον πρώτο συμβαλλόμενο τουλάχιστον ένα (1) μήνα πριν την αποχώρησή του/ης. Σε αντίθετη περίπτωση επαφίεται στην κρίση της Επιτροπής Ερευνών του Πανεπιστημίου Κρήτης να προβεί σε περικοπή μέρους της αμοιβής του/ης.

**10.** Ο/Η «Εντεταλμένος/η Διδάσκων/Διδάσκουσα» γνωρίζει ότι ο ΕΛΚΕ του Πανεπιστημίου Κρήτης τηρεί αρχείο συλλογής και επεξεργασίας δεδομένων προσωπικού χαρακτήρα, αποδέχεται ότι δύναται να τηρεί αρχείο με Προσωπικά Δεδομένα (όνομα, ηλικία, επάγγελμα / ειδικότητα κλπ.) του «Εντεταλμένου/ης Διδάσκοντα/Διδάσκουσας» και συναινεί σε αυτή την τήρηση, συλλογή και επεξεργασία δεδομένων προσωπικού χαρακτήρα για τις ανάγκες δημοσιοποίησης της σύμβασης σύμφωνα με τις διατάξεις του 4727/2020 (ΦΕΚ Α’ 184/23-09-2020).

**11**. Η εκτέλεση του έργου γίνεται χωρίς δεσμεύσεις ωραρίου αλλά σύμφωνα με τον κανονισμό σπουδών του οικείου τμήματος. Η παρούσα σύμβαση είναι και θα παραμείνει σύμβαση έργου με την έννοια και το πνεύμα του άρθρου 6 του Νόμου 2527/1997 και δεν δημιουργεί σχέση εξαρτημένης εργασίας μεταξύ του εργοδότη και του/της Εντεταλμένου/ης Διδάσκοντα/Διδάσκουσας» ο/η οποίος/α δεν καθίσταται υπάλληλός του. Ο Εντεταλμένος Διδάσκων υποχρεούται να συμπληρώνει απογραφικό δελτίο εισόδου κατά την ημερομηνία έναρξης της παρούσας σύμβασης και απογραφικό δελτίο εξόδου κατά την ημερομηνία λήξης ή λύσης της σύμβασής του.

**12.** Ο/Η «Εντεταλμένος/η Διδάσκων/Διδάσκουσα» εκτελεί το ανατεθέν σ’ αυτόν/ήν έργο στους χώρους και στις εγκαταστάσεις του Πανεπιστημίου Κρήτης, υποχρεούμενος/η να χρησιμοποιεί επιμελώς τα εμπιστευθέντα σ’ αυτόν/ήν πράγματα/εξοπλισμό διδασκαλίας, ευθυνόμενος/η σ’ αντίθετη περίπτωση για τις επιζήμιες συνέπειες. Η ανάληψη της εκτέλεσης του παρόντος έργου δε δημιουργεί δικαίωμα συμμετοχής του ακαδημαϊκού υποτρόφου στα όργανα διοίκησης και λειτουργίας του Πανεπιστημίου έστω και αν το έργο εκτελείται στις εγκαταστάσεις του εκτελείται στις εγκαταστάσεις του.

**13.** Ο «Εργοδότης» δύναται, μετά από πρόταση του Ιδρυματικά Υπεύθυνου, να καταγγείλει και να λύσει μονομερώς την παρούσα σύμβαση, εφόσον υφίσταται σοβαρός λόγος, δια σχετικής ανακοινώσεως προς τον/την «Εντεταλμένο/η Διδάσκοντα/Διδάσκουσα». Σοβαρός λόγος καταγγελίας της σύμβασης αποτελεί ενδεικτικά, η μη τήρηση των υποχρεώσεών του, η μη εγγραφή επαρκούς αριθμού φοιτητών/τριών στο μάθημα, η διακοπή χρηματοδότησης του προγράμματος ή η εξάντληση των σχετικών πιστώσεων, κ.ά.

**14**. Ο/Η δεύτερος συμβαλλόμενος/η δηλώνει υπεύθυνα ότι τα ατομικά στοιχεία που έχει δηλώσει στον ΕΛΚΕ είναι αληθή και θα καταχωριστούν στην Ενιαία Αρχή Πληρωμής (ΕΑΠ). Για οποιαδήποτε αλλαγή επέλθει, είναι υπεύθυνος/η ο/η ίδιος/α να το δηλώσει εγκαίρως στον ΕΛΚΕ. Ο ΕΛΚΕ δε φέρει καμία ευθύνη.

**15.** Όλα τα ζητήματα περί Πνευματικής Ιδιοκτησίας θα διέπονται από την κείμενη νομοθεσία και τον Εσωτερικό Κανονισμό του Ιδρύματος.

**16.** Η παρούσα δύναται να τροποποιηθεί ύστερα από έγγραφη συμφωνία των συμβαλλομένων  
μερών.  
**17**. Κάθε διαφορά μεταξύ των συμβαλλομένων μερών ως προς την ερμηνεία ή την εκτέλεση αυτής της σύμβασης και τις αξιώσεις που γεννώνται απ’ αυτήν, θα επιχειρείται καταρχήν να λυθεί εξωδίκως, εφόσον όμως αυτό δεν επιτευχθεί, θα λύεται δικαστικώς. Ως αποκλειστικά αρμόδια Δικαστήρια ορίζονται τα Δικαστήρια Ρεθύμνου ή Ηρακλείου για την επίλυση κάθε διαφοράς, που μπορεί να προκύψει από την εκτέλεση της συμβάσεως αυτής.

**Ο Ι Σ Υ Μ Β Α Λ Λ Ο Μ Ε Ν Ο Ι**

**Ο ΠΡΥΤΑΝΗΣ ΠΑΝΕΠΙΣΤΗΜΙΟΥ ΚΡΗΤΗΣ/ Ο/Η ΕΝΤΕΤΑΛΜΕΝΟΣ/Η**

**ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΡΕΥΝΩΝ ΔΙΔΑΣΚΩΝ/ΔΙΔΑΣΚΟΥΣΑ**

**ΚΑΘΗΓΗΤΗΣ ΓΕΩΡΓΙΟΣ Μ. ΚΟΝΤΑΚΗΣ**

**Ο ΙΔΡΥΜΑΤΙΚΟΣ ΥΠΕΥΘΥΝΟΣ**

**ΓΕΡΑΣΙΜΟΣ ΑΡΜΑΤΑΣ**